paragraph_text: Svjetsko prvenstvo u vaterpolu 1994. sedmo je izdanje tog natjecanja. Održavalo se u Rimu u Italiji od 1. do 11. rujna. To je prvo SP na kojem je nastupila neovisna Hrvatska. Poražena je u borbi za broncu od Rusije 14:13, dok je zlato osvojila Italija (domaćin) pobijedivši u završnici Španjolsku 10:5. Na ovom SP-u postignuta je najveća pobjeda u povijesti ovog natjecanja. Hrvatska je u drugom kolu natjecanja po skupinama pobijedila Novi Zeland 35:1.